IV. OSNOVNA ŠKOLA VARAŽDIN

25. 05. 2017.

**OBAVIJEST ZA RODITELJE /STARATELJE**

Poštovani roditelji/staratelji,

 podsjećamo Vas na odredbe **Odluke o elementima i kriterijima za izbor kandidata za upis u 1. razred srednje škole u šk. godini 2017./18.:**

 *Kandidati s teškoćama u razvoju imaju pravo* ***izravnoga upisa u programe obrazovanja za koje posjeduju stručno mišljenje službe za profesionalno usmjeravanje Hrvatskoga zavoda za zapošljavanje*** *te ako zadovolje na ispitu sposobnosti i darovitosti u školama u kojima je to uvjet za upis.*

 *Kandidati s teškoćama u razvoju koji se izravno upisuju* ***javljaju se Uredu državne uprave*** *koji će im pomoći u odabiru srednje škole koja provodi jedan od programa za koji je kandidat dobio preporuku službe za profesionalnu orijentaciju u Hrvatskome zavodu za zapošljavanje. U odabranoj srednjoj školi odgovorna osoba registrirat će kandidata u sustavu i označiti ga kao kandidata s pravom izravnog upisa.*

*Za ostvarenja prava izravnog upisa kandidat obavezno prilaže:*

* ***rješenje Ureda državne uprave o primjerenom obliku školovanja u osnovnoj školi***
* ***stručno mišljenje nadležnog školskog liječnika (specijalist školske medicine)*** *koji je pratio učenika tijekom prethodnog obrazovanja o utvrđenim zdravstvenim smetnjama koje mogu značajnije sužavati mogući izbor obrazovnih programa i zanimanja, a na osnovi medicinske specijalističke dokumentacije*
* ***stručno mišljenje službe za profesionalno usmjeravanje Hrvatskog zavoda za zapošljavanje*** *o sposobnostima i motivaciji učenika za najmanje tri primjerena programa obrazovanja*

Adresa: **Ured državne uprave u Varaždinskoj županiji**

 Služba za društvene djelatnosti

 Vrazova 4, 42 000 Varaždin

 6. kat , sobe 601 ili 604

 - radnim danom **od 7.15 do 13.30 sati**

 S poštovanjem,

Upisno povjerenstvo IV. osnovne škole Varaždin